गामा सॅन्टौरी तारा
गामा सॅन्टौरी (Gamma Centauri) या γ सॅन्टौरी (γ Cen, γ Centauri), जिसका बायर नामांकन भी यही है, पृथ्वी से अकाश में देखे जाने पर नरतुरंग तारामंडल के क्षेत्र में स्थित एक द्वितारा है, हालांकि बिना दूरबीन के देखने पर यह एक ही तारा प्रतीत होता है। यह दोनों तारे हमारे सौर मंडल से लगभग 130 प्रकाशवर्ष दूर हैं। अनुमान लगाया गया है कि इस तारे के दोनों तारे A-श्रेणी के उपदानव तारे हैं जो आगे चलकर दानव तारे बन जाएँगे, हालांकि कुछ स्रोत इन्हें वर्तमान में भी दानव होने का दावा करते हैं। यह भी अनुमान लगाया गया है कि इसके दो तारे एक-दूसरे से 93 खगोलीय इकाई दूर हैं और 84.5 वर्षों की कक्षीय अवधि से अपने संहति-केन्द्र की परिक्रमा कर रहे हैं।